Prototypový rušeň 141.001 v čele rýchliku prechádza zastávkou Čelákovice-Jiřina.
**Elektrický rušeň 141** (predtým **E 499.1**, továrenské označenie **Škoda 20E**(prototyp) a **Škoda 30E** (sériové stroje)) je univerzálny rušeň na jednosmernú napájaciu sústavu 3 kV určený pre ťahanie rýchlikov, osobných vlakov a ľahších nákladných vlakov. Vychádza z predchádzajúcej rady 140 a je s ňou do značnej miery zhodný. Hlavný rozdiel oproti predchádzajúcej rade je v použití podvozkov vyvinutých už v Československu, neboli u ho použité žiadne licenčné komponenty.

Vývoj
-----

Vývoj prototypu sa začal už v roku 1955 a o rok neskôr bola zahájená výroba samotného rušňa, ktorá vyvrcholila v roku 1957 vznikom prototypu E499.101. Ten sa potom skúšal na československých tratiach elektrifikovaných sústavou 3 kV js, ale tiež na napätí 1,5 kV js v pražskom železničnom uzle. Ministerstvo dopravy ešte pred dokončením skúšok objednalo 60 nových rušňov, určených podobne ako rad 140 pre trasu Praha - Košice. Rovnako tak sa predpokladalo, že stroje budú univerzálne, teda pre osobnú aj nákladnú dopravu. Aj v tomto prípade sa však ukázalo, že v nákladnej doprave s nimi nie je možné výkonným parným rušňom konkurovať. Preto bol jeden stroj - E 499.057 - vybavený iným prevodovým pomerom, ktorý umožňoval zvýšenie ťažnej sily za cenu nižšej dosahovanej rýchlosti. Tento stroj bol preznačený na E 469.001 a stal sa tak vlastne prototypom pre neskorší rad 121. Po nehode v roku 1976 bol tento rušeň prestavaný späť na pôvodné prevedenie a preznačený na E 499.157.

Nutné dodať, že prototypový stroj sa od sériových značne odlišoval. Okrem rušňovej skrine s guľatými oknami pochádzajúce ešte od radu 140 mal aj rad technických odlišností, kvôli ktorým bol často dlhodobo odstavovaný z prevádzky. Naposledy v rokoch 1999-2006, kedy bol odstavený pre chýbajúcu dokumentáciu po predchádzajúcej rekonštrukcii, po ktorej prebehla zmena legislatívy. V roku 2006 však bol kvôli nedostatku elektrických rušňov opäť opravený a sprevádzkovaný.

Konštrukcia
-----------

U rady 141 je použitá oceľová skriňa s dvoma koncovými stanovišťami rušňovodiča, do ktorých je vstup zvonku vždy dverami z ľavej strany. Medzi stanovišťami sa nachádza strojovňa so štyrmi bočnými oknami na každej strane (u 141.001 šesť okrúhlych okien). Pohon zabezpečujú štyri trakčné motory, pre každú nápravu jeden. K nešvárom patril tvrdý chod podvozkov, ktorý bol príčinou častých problémov. Neskôr boli podvozky postupne upravené a situácia sa zlepšila. Po počiatočných problémoch sa 141 stal spoľahlivým a bezproblémovým rušňom.

Prevádzka
---------

Rušne boli z výroby dodávané do Prahy, rôznymi presuny sa potom dostali do Ústí nad Labem a Českej Třebovej. Krátko bol jeden rušeň deponovaný v Žiline. Slúžili ako elitné rušne voziace rýchliky na trati z Prahy do Košíc a medzinárodné vlaky z Prahy do Kutnej Hory, kde ích odovzdávali rušňom na striedavý prúd, ktoré je odvážali ďalej smerom na Bratislavu a Budapešť. Vozili aj osobné vlaky v okolí Prahy a Ústí nad Labem. K strate elitných výkonov došlo po roku 1978, kedy boli dodané nové stroje radu 150, ktoré je na trati do Ostravy a Košíc z väčšej časti nahradili. Skutočné obmedzenie ich prevádzky však priniesli dodávky rušňov radov 162 a 163 v rokoch 1984-1991. Rušne potom boli presunuté na menej významné výkony a do prevádzkovej zálohy za iné rady. V obvode pražského železničného uzla vozili nákladné vlaky medzi stanicami. Celé 90. roky zabezpečovali staničné zálohy v Prahe hlavnom nádraží, odkiaľ odvážali prázdne súpravy vlakov do odstavného nádražia juh. Poslednými pravidelnými výkony na rýchlikoch boli vlaky na trati Praha - Hradec Králové v rámci svojho pôsobenia v hradeckom depe v 90. rokoch. Neskôr sa ešte vyskytovali na osobných vlakoch z Prahy do Benešova u Prahy. V posledných rokoch bola väčšina prevádzkových strojov presunutá do Olomouca, kde vozili osobné vlaky na trati Olomouc - Nezamyslice.

V roku 2009 bolo päť neprevádzkových rušňov tejto rady pochádzajúcich od Českých dráh prepravený do Poľska, kde čakajú na ďalšie využitie.

Referencie
----------

1. ↑  ŠTEFEK, Petr. Přeprava lokomotiv řad 121 a 141 ČD do Polska. *Stránky přátel železnic*, marec 2009. Dostupné online [cit. 2014-07-18].

Iný projekt
-----------

Commons
* Spolupracuj na Commons Commons ponúka multimediálne súbory na tému **Elektrický rušeň 141**

Externé odkazy
--------------

* Rušeň radu 141 v atlase lokomotív
* Rušeň radu 141 na stránkach zameraných na prototypy a unikátne stroje

Zdroj
-----

*Tento článok je čiastočný alebo úplný preklad článku Lokomotiva 141 na českej Wikipédii.*

| * z
* d
* u
České a slovenské rušne a jednotky |
| --- |
| Elektrické rušne na jednosmerný prúd | 
* *100*
* *106*
* 110
* 111
* *112*
* 113
* 114
* 121
* 122
* 123
* 124
* 125.8
* 130
* 131
* 140
* 141
* 150
* 151
* 162
* 163
* *169*
* *180*
* 181
* 182
* 183
* 184

 |
| Akumulátorové rušne | 
* *103*
* *199*
* 199.4

 |
| Elektrické rušne na striedavý prúd | 
* *209*
* 210
* 218
* 230
* 240
* 241
* 242
* *260*
* 263

 |
| Elektrické rušne viacsystémové | 
* 340
* 350
* 361
* 362
* 363
* 363.5
* 371
* 372
* 380
* 381
* 383

 |
| Elektrické vozne a jednotky na jednosmerný prúd | 
* 405.95
* 411.9
* 420.95
* 425.95
* 440
* 451
* 452
* 460
* 470
* 471
* 495.95

 |
| Elektrické jednotky na striedavý prúd | 
* 560

 |
| Elektrické jednotky viacsytémové | 
* 640
* 650
* 660 ČD
* 660 ZSSK
* 661
* 671
* 680

 |
| Motorové rušne | 
* 700
* 701
* 702
* 702.9
* 703
* 703.5
* 703.7
* 704
* 704.5
* 705.9
* 706.4
* 706.42
* 706.45
* 706.5
* 706.6
* 706.95
* 708
* 709 (709.4
* 709.5
* 709.6
* 709.7)
* 710
* 711
* 711.5
* 711.7
* 711.8
* 712
* 714
* *715*
* 716
* 717
* *718*
* 719
* 720
* 721
* 724.7
* 725
* 726
* 729 (729.5
* 729.6)
* 730
* 731
* *735*
* 736
* 740
* 740.3
* 741.5
* 741.7
* 742
* 742.7
* 743
* 744.5
* 744.7
* 745
* 748.45
* 748.47
* 748.5
* 749
* 750
* 750.7
* 751
* *752*
* 752.6
* 753
* 753.7
* 754
* *755*
* 756
* 757
* *759*
* 770 (770.0
* 770.5
* 770.6)
* 771 (771.0
* 771.5
* 771.7
* 771.8)
* *772*
* 773
* 774.5
* 774.7
* *775*
* *776*
* *781*
* 796
* 797
* 798
* 799

 |
| Motorové vozne a jednotky | 
* *801*
* 805.9
* 809
* 810
* 811 ČD
* 811 ZSSK
* 812 ČD
* 812 ZSSK
* 813
* 814
* 815
* *820*
* 830
* 831
* *835*
* 840
* 842
* 843
* 850
* 851
* *852*
* 853
* 854
* *860*
* 861
* *890*
* 891
* 892 (MVTV 02)
* 893 (MVTV 03)
* *894*

 |
| Nepoužívané rady sú vyznačené *kurzívou*. |